钦定古今图书集成/明伦汇编/闺媛典/第113卷 > 皇清十九 > 陈梦龙妻张氏
## 钦定古今图书集成/明伦汇编/闺媛典/第113卷 > 皇清十九 > 陈梦龙妻张氏

按《漳州府志》：“张氏，平和陈梦龙妻。龙病，药不效，医曰：‘尽今夕矣’。氏大戚，遂自刎。时月方望，忽黑风从屋中起，十里内屋瓦皆飞，咫尺莫辨人形。须臾气绝，月复明，梦龙亦死。越七日，合葬于孔道之旁，邻家井水尽赤。三日，居人祷于墓，乃复故。有司旌之。”